Neris
Neris (běłorusce Biлiя (Wilija), pólsce Wilia) je 510 kilometrow dołha rěka w sewjernej Běłoruskej a wuchodnej Litawskej. Wón je prawy přitok Njemena a běži pod mjenom Wilija 276 kilometrow na běłoruskim a jako Neris dalšich 234 kilometrow na litawskim teritoriju.
Běh[wobdźěłać | žórłowy tekst wobdźěłać]
Rěka wužórli so zapadnje městačka Bjahoml na sewjeru Běłoruskeje a ćeče najprjedy hłownje do zapadneho a juhozapadneho směra. Pola Wilejki so zespina k něhdźe 25 kilometrow dołhemu jězorej. Pola Smarhonja so na sewjer wobroći, zo by 35 kilometrow sewjerowuchodnje Vilniusa přeprěčiła litawsku mjezu. W Litawskej ćeče znowa do juhozapada, najprjedy přez městačko Nemenčinė a potom přez krajnu stolicu Vilnius. Tež srjedźowěkowska stolica Kernavė nadeńdźe so při brjoze rěki, něhdźe 35 kilometrow za Vilniusom. Mjez woběmaj městomaj steji dźěl Nerisoweje doliny jako regionalny park pod škitom. W Kaunasu wuliwa so Neris wotprawa do Njemena.
fur_Latn szl_Latn pol_Latn szl_Latn